Kaapstad-inwoners boikot kantoorpark in Chapman’s Peak | Maroela Media
Kaapstad-inwoners boikot kantoorpark in Chapman’s Peak
Honderde inwoners van Houtbaai het onderneem om die oprigting van ŉ kantoorgebou op Chapman’s Peakrylaan te boikot, het EWN berig.
ŉ Groot groep inwoners het Sondag aan ŉ optog na die beoogde perseel deelgeneem. Die Wes-Kaapse regering het R25 miljoen vir die projek opsy gesit. Robin Carlisle, LUR vir vervoer in die Wes-Kaap, het gesê dat ŉ publieke deelnameproses die multimiljoenrandse projek goedgekeur het. “Die nodige prosesse is reeds in 2003 voltooi wat bepaal het wat die tolhekke moet wees en hoe dit moet lyk,” het hy gesê. Houtbaai-inwoners het egter gesê dat hulle nie sal toelaat dat ŉ kantoorgebou opgerig word nie en bygevoeg dat dit die “berg sal vernietig”.
Selebi se toestand versleg
Meisie erg beseer ná perd haar skop Minirompe maak dit vir verkragters ‘maklik’ | Maroela Media
Minirompe maak dit vir verkragters ‘maklik’
Die polisie in Swaziland verbied vroue om minirompe of hemde wat ‘n maag wys, te dra.
Dié tipe kleredrag lok verkragting uit, het die polisie gesê. Oortreders kan tot ses maande tronkstraf gevonnis word, berig SowetanLIVE. “Die kleredrag maak dit maklik vir die verkragter om die klein kledingstukkie te verwyder,” het Wendy Hleta, woordvoerder van die polisie in Swaziland, aan Indenpendent Online News gesê. Die verbod word ook op denims toegepas wat nie hoog genoeg vasmaak nie. “Hulle sal in hegtenis geneem word,” het Hleta gesê.
Volgens Hleta is vroue wat uitlokkende kleredrag dra, self verantwoordelik as hulle aangerand of verkrag word. “Ek het al op sosiale netwerke gelees dat mans en selfs ander vroue mense ‘met hul oë uittrek’. Dit word makliker wanneer die klere knap sit of skraps is.”
Die verbod is egter nie op tradisionele kleredrag soos tydens die jaarlikse Rietdans, wanneer koning Mswati III ‘n vrou kies, van toepassing nie. Dié flambojante koning het reed 13 vroue. Tydens die seremonie dra die kaalbolyf jong maagde slegs ‘n kraletjieromp wat net hul voorkant bedek. Onderklere word ook nie toegelaat nie.
Die Wet is ingestel ná ‘n optog verlede maand deur vroue en jong meisies wat op beskerming aandring teen ‘n reeks verkragtings in Swaziland. Volgend die mediaberig is die optog deur die polisie verhinder.
Vermiste 8-jarige se liggaam opgespoor
2012 se nuushoogtepunte, deel 1
Ek dink dit moet ook in Suid Afrika toegepas word gesien in die lig dat ons verkragtingsyfer baie hoog is.
Ons wat ons self as christene beskou ,wat is ons standpunt hieroor?